प्रधानमन्त्रीको सभामुखसँग अनुरोध- 'कांग्रेससँग  सहमतिको प्रयास भइरहेको छ, बैठक केही समयपछि राख्दिनुहोस्'
प्रधानमन्त्री  पुष्पकमल दाहालले कांग्रेससँग सहमतिको प्रयास भइरहेकाले प्रतिनिधिसभाको बैठक केही ढिलो राख्न सभामुख देवराज घिमिरेलाई अनुरोध गरेका छन् । 
काठमाडौँ — प्रधानमन्त्री  पुष्पकमल दाहालले कांग्रेससँग सहमतिको प्रयास भइरहेकाले प्रतिनिधिसभाको बैठक केही ढिलो राख्न सभामुख देवराज घिमिरेलाई अनुरोध गरेका छन् । प्रधानमन्त्री दाहालले घिमिरेलाई टेलिफोन गरी बिहीबारकै बैठकमा गृहमन्त्री रवि लामिछानेलाई बोल्न दिने वातावरण निर्माण गरिरहेको भन्दै बैठक केही सार्न अनुरोध गरेका हुन् । प्रतिनिधि सभाको बैठक ११ बजे बोलाइएको थियो । अहिलेसम्म बसेको छैन सभामुखले संसद् भवन बानेश्वरमा नै कानुनमन्त्रीसहित प्रमुख दलका मुख्य सचेतक, प्रमुख सचेतक र सचेतकसँग छलफल गरेका छन् ।छलफलमा कानुन मन्त्री पदम गिरी, उपसभाुख इन्दिरा राना, कांग्रेस सचेतक सुशीला थिङ, एमाले प्रमुख सचेतक महेश बर्तौला, माओवादी मुख्य सचेतक हितराज पाण्डे, रास्वपा प्रमुख सचेतक सन्तोष परियार र राप्रपा सचेतक बिनाकुमारी लामा सहभागी थिए । 